
Egy felsőoktatási digitális könyvtár kialakításának lehetőségei Magyarországon

Dolgozatomban egy felsőoktatási digitális könyvtár létrehozásának szükségességére igyekszem felhívni a figyelmet. Ennek oka, hogy jelenleg egyetlen egy felsőoktatási könyvtár sem képes teljes mértékben kielégíteni a hallgatók szakirodalmi igényét. A szakirodalom megszerzésének akadályoztató tényezőit részletesen elemeztem mind hallgatói, mind könyvtári szemszögből egy általam végzett, online kérdőíves vizsgálat eredményeire támaszkodva.
A dolgozatomban nem csak optimális lehetőségeket kínáltam egy felsőoktatási digitális könyvtár létrehozására, működtetésére, fenntartására és elérhetővé tételére, hanem javaslatokat tettem a digitális tartalommal kapcsolatban a szerzői jogi problémák megfelelő áthidalására is. Az összes tudományágat lefedő digitális gyűjtemény előnye a hagyományos könyvtárakkal szemben, hogy bárki, bárhonnan, bármikor hozzáférhet a szükséges ismeretanyaghoz. 



